**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 16.10.2024, ora 08.00 – 17.10.2024, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 17.10.2024, ora 07.00**

**RÂURI**

**Debitele au fost, în general, staționare,** exceptând râurile din bazinele hidrografice: Vișeu, Iza, Tur, Someș, Timiș, cursul inferior al Mureșului și cursurile superioare ale Trotușului, Bistriței, Moldovei, Sucevei și Siretului, unde au fost în scădere.

Debitele se situează la valori sub mediile multianuale lunare, cu coeficienți moduli cuprinși între 30-80%, mai mici (sub 30% din normalele lunare) pe râurile din bazinele hidrografice: Arieș, Moravița, Nera, Cerna, Vedea, Rm. Sărat, Bârlad, în bazinul mijlociu și inferior al Jiului, bazinul inferior al Oltului, bazinul superior al Jijiei și pe unii afluenți ai Argeșului.

Nivelurile pe râuri la stațiile hidrometrice se situează sub **COTELE DE ATENȚIE.**

**Debitele vor fi, în general, staționare**, exceptând cursurile inferioare ale Someșului și Mureșului, unde vor fi în scădere.

Sunt posibile creșteri de niveluri și debite, pe unele râuri mici din zonele de deal și munte, mai ales pe cele din Moldova și Muntenia, ca urmare a precipitațiilor prognozate, slabe cantitativ.

Nivelurile pe râuri la stațiile hidrometrice se vor situa sub **COTELE DE ATENȚIE**.

**DUNĂRE**

**Debitul** la intrarea în ţară (secţiunea Baziaş) în intervalul 16.10.2024 – 17.10.2024 **a fost staţionar,** având valoareade **6800 m3/s**, peste media multianuală a lunii **septembrie (3800 mc/s) şi octombrie (3850 mc/s).**

În aval de Porţile de Fier, debitele au fost în scădere pe sectoarele Gruia – Calafat și Oltenița – Brăila, în creștere pe sectorul Bechet – Giurgiu și staționare pe sectorul Galați - Tulcea.

**Debitul la intrarea în ţară (secţiunea Baziaş) va fi în scădere (6700 m3/s).**

În aval de Porțile de Fier, debitele vor fi în scădere pe sectorul Gruia – Calafat, în creştere pe sectorul Bechet – Cernavodă şi relativ staționare pe sectorul Hârșova - Tulcea.

**2.** **Situația meteorologică în intervalul 16.10.2024, ora 09.00 – 17.10.2024 ora 06.00**

**ÎN ŢARĂ**

**În jumătatea sudică vremea s-a răcit** față de ziua precedentă, astfel că în cea mai mare parte a teritoriului valorile termice diurne s-au situat ușor sub mediile multianuale specifice acestei perioade. Cerul a fost variabil la senin în vestul, nord-vestul și parțial în centrul țării, iar în rest a prezentat înnorări, mai persistente în Moldova și în partea central nordică a Munteniei. Izolat s-au semnalat ploi slabe sau burniță în zona Carpaților Meridionali și Orientali, în Moldova, Dobrogea și Muntenia. În nordul Carpaților Orientali, la altitudini de peste 1600 m, trecător s-au semnalat precipitații mixte. Vântul a suflat slab și moderat, cu unele intensificări în sudul Moldovei, în Dobrogea, local în Muntenia și sudul Olteniei, în general cu viteze de 35...45 km/h, dar și în zona montană înaltă, unde spre sfârșitul intervalului s-au înregistrat rafale de până la 75 km/h (platoul Bucegi). Temperaturile maxime s-au încadrat între 10 grade la Joseni și Toplița și 19 grade la Calafat, Băilești, Bechet și Moldova Nouă, iar la ora 06 valorile termice erau cuprinse între -1 grad la Toplița, Joseni, Târgu Lăpuș și Făgăraș și 12 grade la Moldova Nouă. În primele ore ale intervalului s-a semnalat ceață, pe alocuri în Câmpia de Vest, iar noaptea izolat în vest, nord-vest, centru și sud-vest.

***OBSERVAȚII****: de ieri de la ora 6 au fost în vigoare 6 atenționări cod galben pentru fenomene meteorologice periculoase imediate, 4 emise de către SRPV Cluj Napoca și 2 de către SRPV Timișoara.*

**LA BUCUREŞTI**

**Vremea s-a răcit față de ziua precedentă,** astfel valorile termice diurne s-au situat ușor sub mediile multianuale specifice acestei perioade. Cerul a fost mai mult noros, iar vântul a suflat moderat la începutul zilei, apoi în general slab. Temperatura maximă a fost de 15 grade la Afumați și Băneasa și de 17 grade la Filaret, iar la ora 06 se înregistrau 9 grade la stația meteorologică Băneasa, 10 grade la Afumați și 11 grade la Filaret.

**3. Prognoza meteorologică în intervalul 17.10.2024, ora 09.00 – 18.10.2024, ora 09.00**

**ÎN ŢARĂ**

**Valorile termice vor continua să scadă** în jumătatea de est a țării, unde vor caracteriza o vreme rece pentru această dată, iar în rest vor fi comparabile cu cele din intervalul anterior și apropiate de normalul climatologic. Cerul va prezenta înnorări temporare în regiunile extracarpatice, mai ales pe parcursul zilei, iar în rest va fi variabil la senin.

Izolat, pe litoral, iar dimineața și în Moldova și Muntenia vor fi condiții pentru ploi slabe sau burniță. Vântul va sufla slab și moderat, cu intensificări în sudul Banatului și pe litoral, unde vor fi rafale de 50...60 km/h, iar pe parcursul zilei, local și temporar și în Muntenia, jumătatea sudică a Moldovei și restul Dobrogei, în general cu viteze de 35...45 km/h.

Temperaturile maxime se vor încadra între 9 și 19 grade, cu cele mai ridicate valori în regiunile vestice, iar cele minime vor fi de la -5...-4 grade în depresiunile din estul Transilvaniei, până spre 8 grade în sudul Banatului. Dimineața și noaptea, izolat va fi ceață.

**LA BUCUREŞTI**

**Vremea va fi mai rece decât în mod obișnuit la această dată.** Temperatura maximă va fi de 14...16 grade, iar cea minimă de 1...4 grade. Cerul va avea înnorări temporare în primele ore ale intervalului, apoi va fi variabil. Vântul va sufla moderat ziua (viteze de cel mult 30...40 km/h), dar va slăbi în intensitate noaptea.

1. ***CALITATEA APELOR*** 
   1. **Pe fluviul Dunărea**

Nu au fost evenimente deosebite

* 1. **Pe râurile interioare**

|  |
| --- |
| **A.B.A. Buzău-Ialomiţa** monitorizează în continuare prezenţa fenomenului de infiltraţie a apei sărate în albia pârâului Slănic. Se monitorizeaza din punct de vedere calitativ atat apele evacuate din Salina Slănic cât şi râurile: Slanic, Vărbilau şi Teleajen, din jud. Prahova (legat de fenomenul de diapirism) si tasare a solului din zona orasului Slanic-Prahova, ca urmare a infiltratiilor de apa sărată din Mina Victoria, aflată în conservare, din data de 12.06.2024. |

* 1. **Pe Marea Neagră**

Nu au fost evenimente deosebite

1. ***CALITATEA MEDIULUI***
2. **În domeniul aerului**

**APM Dâmboviţa** informează despre izbucnirea unui **incendiu din data de 16.10.2024, ora 14:50, din zona loc. Gămăneşti, com. Conţeşti, jud. Dâmboviţa. Au ars 1000 kg. deşeuri depozitate necontrolat (cauciucuri) cu emisii în atmosferă (degajări de fum).**

**ISU Dâmboviţa a intervenit pentru stingerea incendiului, acesta fiind lichidat la ora 15:12.** Nu au fost recoltate probe.

**GNM-CJ Constanţa informează despre** izbucnirea unui **incendiu din data de 16.10.2024, ora 13:00, pe raza comunei Poarta Albă, jud. Constanța care se manifesta la un depozit ilegal de deșeuri, în suprafață de cca. 2 hectare. Cauza producerii incendiului este necunoscută.**

Incendiul se manifesta cu flacără deschisă la deșeuri menajere și reciclabile, cu degajare puternică de fum. La momentul prezenței comisarilor GNM CJ Constanța, la locul incendiului nu se intervenea, echipajele de intervenție ISU Dobrogea fiind blocate pe calea de acces.

**Agenţia Naţională pentru Protecţia Mediului** informează că, din rezultatele analizelor efectuate în data de 14.10.2024, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Media zilnică de 50 µg/m3 pentru PM10** (pulberi în suspensie cu diametrul sub 10 microni) **a a fost depășită la următoarele staţii de monitoring a calităţii aerului din teritoriu:**

**B-17 – mun. Bucureşti**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei:**

Nu au fost semnalate evenimente deosebite, iar la nivelul fondului forestier de stat nu s-au înregistrat incendii sau doborâturi de vânt.

1. **În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 15.10.2024 – 16.10.2024 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti şi judeţul Ilfov**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

**5. Probleme de Alimentări cu apă:**

**-A.B.A. Jiu** informează că începând cu data de 17.05.2022 a fost oprită alimentarea cu apă a Barajului Valea de Peşti din Priza Câmpu lui Neag (Buta, **jud. Hunedoara**), pentru efectuarea lucrărilor de înlocuire a conductei Buta-Baraj.

**A.B.A. Olt: Jud. Braşov:**

Se aplica Planul de restrictii si folosirea apei in perioade deficitare, pentru Compania Apa sector Rupea si Brasov (pr.Valea Mare, pr.Tarlung), SC Lehoczky SRL si Calaretul SRL (R.Olt).

**A.B.A. Argeş-Vedea: Judeţul Braşov:**

**S.G.A. Braşov** informează că la Compania APA Braşov S.A. s-a anunţat începerea diminuării preluării de apă brută din Acumularea Săcele – pr.Târlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în perioadele deficitare”), conform adresei nr. 63056 din 21.12.2023 înregistrată la S.G.A. Brasov sub nr. 11485 din 21.12.2023.

**Notă**: **ABA Argeş-Vedea**, informează că începând cu data de 20 mai 2024 la barajul Văcărești – de pe râul Dâmbovița, au fost demarate lucrările de decolmatare a frontului barajului, în vederea măririi capacității de tranzitare a debitelor mari prin șenalul de scurgere a apelor mari.

Aceste lucrări necesită scăderea controlată a nivelului în lacul de acumulare la 235.00 mdMN, începând cu data de 20 mai 2024 a fost oprită CHE Văcărești – r. Dâmbovița, fiind deschisă vana plană priza capitală pentru evacuarea unui debit de 5 mc/s.

În secțiunea NH Brezoaiele, debitul r. Dâmbovița va fi suplimentat cu 1.0 mc/s – derivația Mircea Vodă (Ilfov – Dâmbovița).

Pe perioada efectuării acestor manevre exista posibilitatea cresterii turbiditatii apei evacuata in aval de lacul de acumulare Vacaresti – r. Dambovita si tranzitata pana in sectiunea NH Brezoaiele.

**A.B.A. Buzău-Ialomiţa**

- din data de 18.09.2024 se mentine faza de atentionare/avertizare pe sectorul 1 rau Buzau - varsare – P.H. Banita;

- din data de 06.09.2024 se mentine faza de atentionare/avertizare pentru sectorul 2 rau Buzau - intre P.H. Banita - P.H. Magura;

- din data de 05.06.2024 se mentine faza de atentionare/avertizare pentru sectorul 3 rau Buzau – P.H. Magura – izvor;

**A.B.A. Prut-Barlad**

-date privind aplicarea sau nu a "planului de restricții și folosire a apei în perioadele deficitare":

**Jud. Iași**:

- Se mentine situatia de restrictii si incetarea livrarii apei in alimentarea cu apa pentru piscicultura la urmatoarele folosinte:

\* S.C. Noralex S.R.L. Iași, S.C. Piscicola S.R.L. Iași si S.C. CC & PES S.R.L. Iași r. Miletin – acumulare Hălceni.

- Se mentine situația de restricții în alimentarea cu apă la folosința:

\* S.C. APAVITAL S.A.Iași prin reducerea debitelor de la 33.0 l/s la 26.0 l/s la sursa r. Bahlui – acumulare Pârcovaci.

**Jud. Vaslui**:

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie si industrie din acumularea Solesti.

- Se mentin prevederile „Planului de restrictii si folosire a apei in perioade deficitare”, astfel:

\* treapta III - pentru S.C. AQUAVAS S.A. VASLUI – Sucursala Vaslui care se alimenteaza cu apa bruta pentru populatie şi industrie din acumularea Puşcaşi.

**A.B.A. Someş-Tisa – judeţul Maramureş**

Din cauza perioadei de secetă prelungită, în localităţile Şomcuta Mare (cu satele aferente), Vişeu de Sus şi Târgu Lăpuş (cu satele aferente), cantitatea de apa brută la sursă s-a diminuat considerabil, fiind necesară introducerea de restricţii şi anume:

* pentru localităţile Vişeu de Sus şi Târgu Lăpuş se intră în treapta I de restricţii, respectiv se reduce consumul de apă cu cel puţin 10%, iar pentru localitatea Şomcuta Mare se intră în treapta II de restricţii, respectiv se reduce consumul de apă cu cel puţin 25%.
* În urma situaţiei hidrometeorologice înregistrate în perioada iulie - 21.08.2024 (pentru seceta hidrologică), localitatea Vişeu de Jos (Zona Podurile Zvaski), a semnalat apariţia fenomenului de secetă (fântâni secate), cu efect asupra unei populaţii de circa 100 locuitori, Sighetul Marmaţiei, strada Şugău (fântâni secate 150).
* Din cauza perioadei de seceta prelungita, în localitatile Somcuta Mare (cu satele aferente) si   
  Târgu Lapus (cu satele aferente), cantitatea de apa bruta la sursa, este diminuata   
  considerabil, fiind necesara mentinerea de restrictii.

**A.B.A. Crişuri**

Captarea Criscior, pentru Apa Prod Deva SA filiala Brad, a intrat în Faza de Atenţie conform Planului de restricţii şi folosire a apei în perioade deficitare in Bazinul Crişuri pentru intervalul 2021-2025.

**Notă:**

**ABA Argeş-Vedea**, informează că in data de 10 octombrie 2024, urmare a unui incident la CHE Lerești, aceasta a devenit indisponibilă pentru o perioadă mai lungă de timp. În vederea asigurării volumelor de apă necesare pentru operatorul regional de apă EDILUL CÂMPULUNG, începând cu data de 10 octombrie 2024 ora 15.00 a fost deschisă 7 cm vana segment de la golirea de semiadâncime a barajului Râușor pt. evacuarea unui debit de aproximativ 2,5 mc/s. Debitul deversat din acumularea Râuşor este dirijat din polderul Pojorâta spre polderul Lerești, unde este situată priza de alimentare a EDILUL CÂMPULUNG. În funcție de bilanțul de gospodărire a apelor, se va regla deschiderea vanei segment spre 5 cm/2,0 mc/s sau se vor deschide vanele plane aferente golirii de bypass. În această perioadă de timp, până la repunerea în funcțiune a CHE Lerești, CHE Voinești va funcționa doar pentru menținerea nivelului constant în polderul Lerești.

**DIRECȚIA COMUNICARE**